 2 Samuel 4  Mgbe nwa Sọl nụrụ na Abna anwụwo na Hibrọn, o nwere nkụda aka, ụmụ Izrel niile makwara jijiji.E nwere ndị ikom abụọ, ndị isi ìgwè ọ lụọ ọ gbalaga nke nwa Sọl, aha otu nime ha bụ Beana, aha onye nke ọzọ abụrụ Rikab, bụ ụmụ Rimọn, onye Bierọt, nwa Benjamin; nihi na a na-agụnyebu Bierọt nebo Benjamin.Ndị Bierọt wee gbaga Giteyim, ha wee bụrụ ndị mbịarambịa nebe ahụ ruo taa.Ma Jọnatan, nwa Sọl, nwere nwa nwoke dara ngwọrọ. Afọ ise ka ọ gbara mgbe e si na Jezril zite ozi banyere Sọl na Jọnatan; onye na-elekọta ya wee kuru ya gbawa ọsọ, ma ka o ji ụjọ na-agba ọsọ, nwata ahụ dara wee daa ngwọrọ. Aha ya bụ Mefiboshet.Ụmụ Rimọn onye Bierọt, bụ Rikab na Beana, wee gawa nụlọ Ish-boshet ma rute nebe ahụ nihe dị ka netiti ehihie, ka ọ nọ na-ehi ụra ehihie.Ma, lee, ha batara netiti ụlọ ahụ dị ka à ga-asị na ha bịara ikporo ọka wit, wee maa ya mma nafọ; Rikab na Beana nwanne ya nwoke wee gbapụ nenweghị onye hụrụ ha.Mgbe ha banyere nụlọ ahụ, o dina nelu ihe ndina ya nụlọ ndina nke dị nime, ha wee magbuo ya. E mesịa, ha gbupụrụ ya isi ma buru isi ya na-aga nokporo ụzọ e si aga Araba nabalị ahụ dum.Nikpeazụ, ha buteere Devid isi Ish-boshet nime Hibrọn wee sị eze: Lee isi Ish-boshet nwa Sọl onye iro gị, bụ onye chọworo mkpụrụ obi gị; ma Jehova na-abọrọ onyenwe m eze ọbọ taa nahụ Sọl na ụmụ ya.Otú ọ dị, Devid zara Rikab na Beana nwanne ya, bụ ụmụ Rimọn onye Bierọt, wee sị ha: Dị nnọọ ka Jehova dị ndụ, bụ onye napụtara mkpụrụ obi m nahụhụ niile,mgbe otu onye bịara kọọrọ m, sị, Lee, Sọl anwụwo, nanya ya, ọ dị ya ka ọ na-eweta ozi ọma, ma mgbe oge ruru ka m nye ya ụgwọ ọrụ onye ozi, mụ onwe m kpaara ya aka wee gbuo ya nime Ziklag;ma ya fọdụzie mgbe ndị ajọ omume gburu onye ezi omume nụlọ ya, nelu ihe ndina ya! Ugbu a, ọ bụ na mụ agaghị ajụta ọbara ya naka unu, ọ bụ na mụ agaghịkwa ekpochapụ unu nụwa?Devid wee nye ụmụ okorobịa ya iwu, ha wee gbuo ha, gbupụkwa ha aka na ụkwụ ma kwụwa ha nosisi nakụkụ ọdọ mmiri nke dị na Hibrọn; ha wee buru isi Ish-boshet lie na Hibrọn nebe e liri Abna. 